Source: https://podnikam.sk/kedy-sa-zvysia-sumy-stravneho-parlament-schvalil-novelu-zakonov-o-socialnom-poisteni-a-cestovnych-nahradach/
Timestamp: 2020-06-04 05:27:30+00:00
Document Index: 4298813

Matched Legal Cases: ['§ 3', '§ 138', '§ 3', '§ 138', '§ 3', '§ 138', '§ 3', '§ 138', '§ 3', '§ 138', '§ 3', '§ 138', '§ 8']

Kedy sa zvýšia sumy stravného? Parlament schválil novelu zákonov o sociálnom poistení a cestovných náhradách. | Podnikam.sk '); document.write(''); }
Kedy sa zvýšia sumy stravného? Parlament schválil novelu zákonov o sociálnom poistení a cestovných náhradách.
nemocenské poistenie Foto: Getty Images
15. mája 2020 Zdroj Podnikam.sk Tlačiť
Parlament schválil novelu zákona, ktorým sa mení a dopĺňa zákon č. 461/2003 Z. z. o sociálnom poistení, ako aj zákon č. 283/2002 Z. z. o cestovných náhradách a zákon č. 5/2004 Z. z. o službách zamestnanosti. Účelom novely zákona o sociálnom poistení je úprava vzniku a zániku povinného nemocenského poistenia a povinného dôchodkového poistenia samostatne zárobkovo činných osôb (SZČO) v dôsledku posunu lehôt na podanie daňových priznaní. Vzhľadom na súčasnú situáciu sa dočasne nebudú upravovať sumy stravného pre príslušné časové pásma a sumy základných náhrad za používanie cestných motorových vozidiel. Tiež sa zavádza výnimka pre uchádzačov o zamestnanie v prípade poberania odmeny za výkon pracovnej povinnosti podľa zákona č. 179/2011 Z. z. o hospodárskej mobilizácii a rozšíria sa možnosti aktivačnej činnosti formou dobrovoľníckej služby uchádzačov o zamestnanie aj pre prípad poskytovania pomoci v čase vyhlásenej mimoriadnej situácie, núdzového stavu alebo výnimočného stavu (ako sú napr. epidémie, pandémie a pod.), ktoré ohrozujú životy a materiálne statky spoločnosti.
Vznik a zánik nemocenského poistenia
Novelou zákona o sociálnom poistení sa vzhľadom na koronakrízu upravujú pravidlá pre posúdenie vzniku a zániku povinného nemocenského a dôchodkového poistenia SZČO. Novela zákona rieši prípady, keď SZČO nepodala daňové priznanie k dani z príjmov fyzických osôb za minulý rok do konca marca tohto roka, resp. mala predĺženú lehotu na podanie daňového priznania.
Posúdenie vzniku a zániku povinného nemocenského poistenia a povinného dôchodkového poistenia SZČO je naviazané na údaje o príjmoch z podnikania a z inej samostatnej zárobkovej činnosti, ktoré SZČO vykáže v podanom daňovom priznaní.
Zachováva sa právny režim posudzovania vzniku a zániku povinného nemocenského poistenia a povinného dôchodkového poistenia pre tie SZČO, ktoré podali daňové priznanie k dani z príjmov fyzických osôb za rok 2019 do 31.03.2020, vrátane prípadného opravného daňového priznania podaného v tejto lehote. Ak SZČO podala daňové priznanie za rok 2019 do 31.03.2020, a podala opravné daňové priznanie v zmysle zákona č. 67/2020 Z. z. po 31.03.2020, jej povinné nemocenské a povinné dôchodkové poistenie sa bude posudzovať k 01.07.2020 na základe príjmu vykázaného v daňovom priznaní za rok 2019 podanom do 31.03.2020, a opätovne sa jej povinné nemocenské a povinné dôchodkové poistenie bude posudzovať na základe údajov vykázaných v poslednom opravnom daňovom priznaní za rok 2019 a to k prvému dňu tretieho kalendárneho mesiaca, ktorý nasleduje po mesiaci, v ktorom uplynula lehota na podanie daňového priznania podľa zákona č. 67/2020 Z. z.
Ak samostatne zárobkovo činná osoba nepodala daňové priznanie za rok 2019 do 31. marca 2020, povinné nemocenské poistenie a povinné dôchodkové poistenie jej
a) vzniká od prvého dňa tretieho kalendárneho mesiaca, ktorý nasleduje po mesiaci, v ktorom uplynula lehota na podanie daňového priznania, ak jej príjem uvedený v § 3 ods. 1 písm. b) a ods. 2 a 3 za rok 2019 bol vyšší ako 12-násobok vymeriavacieho základu uvedeného v § 138 ods. 5,
b) zaniká posledným dňom druhého kalendárneho mesiaca, ktorý nasleduje po mesiaci, v ktorom uplynula lehota na podanie daňového priznania k dani z príjmov, ak jej príjem uvedený v § 3 ods. 1 písm. b) a ods. 2 a 3 za rok 2019 nebol vyšší ako 12-násobok vymeriavacieho základu uvedeného v § 138 ods. 5.
Pre SZČO, ktoré majú predĺženú lehotu na podanie daňového priznania za rok 2019 sa v závislosti od skončenia mimoriadnej situácie (obdobie pandémie) určí nový termín na posudzovanie ich povinného nemocenského poistenia a povinného dôchodkového poistenia v závislosti od toho či posledný deň lehoty na podanie daňového priznania uplynie najneskôr 30.09.2020 alebo po tomto termíne. Povinné nemocenské poistenie a povinné dôchodkové poistenie samostatne zárobkovo činnej osobe, ktorá má predĺženú lehotu na podanie daňového priznania za rok 2019 a táto lehota uplynie
a) do 30. septembra 2020,
vzniká od 1. decembra 2020, ak jej príjem uvedený v § 3 ods. 1 písm. b) a ods. 2 a 3 za rok 2019 bol vyšší ako 12-násobok vymeriavacieho základu uvedeného v § 138 ods. 5,
zaniká 30. novembra 2020, ak jej príjem uvedený v § 3 ods. 1 písm. b) a ods. 2 a 3 za rok 2019 nebol vyšší ako 12-násobok vymeriavacieho základu uvedeného v § 138 ods. 5,
b) po 30. septembri 2020,
vzniká od prvého dňa tretieho kalendárneho mesiaca, ktorý nasleduje po mesiaci, v ktorom uplynula lehota na podanie daňového priznania, ak jej príjem uvedený v § 3 ods. 1 písm. b) a ods. 2 a 3 za rok 2019 bol vyšší ako 12-násobok vymeriavacieho základu uvedeného v § 138 ods. 5,
zaniká posledným dňom druhého kalendárneho mesiaca, ktorý nasleduje po mesiaci, v ktorom uplynula lehota na podanie daňového priznania, ak jej príjem uvedený v § 3 ods. 1 písm. b) a ods. 2 a 3 za rok 2019 nebol vyšší ako 12-násobok vymeriavacieho základu uvedeného v § 138 ods. 5.
Vláda vyhlási skončenie pandémie v júni 2020, lehota na podanie daňového priznania za rok 2019 končí 31.7.2020. SZČO oznámila predĺženie lehoty na podanie daňového priznania o tri mesiace, t.j do 30.6.2020. Nová lehota na podanie DP uplynie 31.7.2020. Povinné poistenie jej vznikne od 1.12. 2020 za predpokladu, že jej príjem z podnikania a z inej samostatnej zárobkovej činnosti za rok 2019 bol vyšší ako 12-násobok minimálneho vymeriavacieho základu (6 078 eur). Ak nedosiahne túto výšku príjmu, povinné poistenie jej zanikne 30.11.2020.
Vláda vyhlási skončenie pandémie v júni 2020, lehota na podanie daňového priznania za rok 2019 končí 31.7.2020. SZČO oznámila predĺženie lehoty na podanie daňového priznania o šesť mesiacov, t.j do 30.9.2020. Lehota na podanie DP tejto SZČO uplynie 30.9.2020. Povinné poistenie jej vznikne od 1.12.2020 za predpokladu, že jej príjem z podnikania a z inej samostatnej zárobkovej činnosti za rok 2019 bol vyšší ako 12-násobok minimálneho vymeriavacieho základu (6 078 eur). Ak nedosiahne túto výšku príjmu, povinné poistenie jej zanikne 30.11.2020.
Vláda vyhlási skončenie pandémie v októbri 2020, lehota na podanie daňového priznania za rok 2019 končí 30.11.2020. SZČO oznámila predĺženie lehoty na podanie DP o tri mesiace, t.j do 30.6.2020. Nová lehota na podanie daňového priznania uplynie 31.11.2020. Povinné poistenie jej vznikne od 1. 2. 2021 za predpokladu, že jej príjem z podnikania a z inej samostatnej zárobkovej činnosti za rok 2019 bol vyšší ako 12-násobok minimálneho vymeriavacieho základu (6 078 eur). Ak nedosiahne túto výšku príjmu, povinné poistenie jej zanikne 31. 1. 2021.
SZČO, ktorej bude trvať povinné nemocenské a povinné dôchodkové poistenie po 30. 6. 2020 až do novonavrhovaného dňa posúdenia jej povinného nemocenského poistenia a povinného dôchodkového poistenia, platí poistné na nemocenské poistenie, na dôchodkové poistenie a do rezervného fondu solidarity v tomto období z vymeriavacieho základu, z ktorého platila toto poistné do 30. 6. 2020.
Úprava súm stravného
Vzhľadom na situáciu, ktorá nastala v roku 2020 a ktorá má nezanedbateľné dopady na zamestnávateľov sa do 31. decembra 2021 nebude uplatňovať mechanizmus podľa § 8 zákona č. 283/2002 Z. z. o cestovných náhradách, ktorý sa týka úprav stravného pre príslušné časové pásma určené zákonom a úpravy sumy základných náhrad za používanie cestných motorových vozidiel. Minimálna hodnota stravných lístkov v sume 3,83 eura sa teda v tomto ani v budúcom roku nezmení, keďže sa odvíja od sumy cestovných náhrad. V rokoch 2020 a 2021 sa nebudú zvyšovať sadzby stravného a náhrady za používanie cestného motorového vozidla ani v prípade nárastu indexu cien jedál a nealkoholických nápojov v reštauračnom stravovaní a indexu cien položiek spojených s prevádzkou motorových vozidiel.
Zmení sa aj zákon o službách zamestnanosti. Zavádza sa výnimka pre uchádzačov o zamestnanie pri poberaní odmeny za výkon pracovnej povinnosti a rozširujú sa možnosti aktivačnej činnosti formou dobrovoľníckej služby pre uchádzačov o zamestnanie aj pre prípad poskytovania pomoci v čase vyhlásenej mimoriadnej situácie. Tretím opatrením je zachovanie platnosti príslušných potvrdení na obsadenie pracovného miesta, resp. povolenia na zamestnanie štátnych príslušníkov tretích krajín, ktorých platnosť by skončila v čase vyhlásenej mimoriadnej situácie do dvoch mesiacov od jej odvolania.
Do kedy môžete dostávať podporu v nezamestnanosti kvôli koronavírusu?
Vláda predĺžila podporu pre zamestnávateľov. Do kedy môžete dostať príspevok?
covid19koronavírusmimoriadne opatrenianemocenské poisteniestravné lístky
Preplatok v Sociálnej poisťovni v roku 2020. Ako požiadať o jeho vrátenie?
Sociálne odvody od 1.7.2020 – ktorých SZČO (živnostníkov) sa týka zmena?
Vzor zmluvy o výkone funkcie konateľa v s.r.o.
Online certifikované štúdium: Česko-slovenské účtovníctvo, DPH a DzP
01jún9:00Online certifikované štúdium: Česko-slovenské účtovníctvo, DPH a DzP9:00 Udalosť usporiadaná: Verlag Dashöfer, s.r.o. Typ Udalosti:ŠkolenieOblasť školenia:DzP,Environmentalistika
WEBINÁR: Najdôležitejšie zmeny a aktuálne problémy v pracovnoprávnej oblasti pre rok 2020
02jún9:00WEBINÁR: Najdôležitejšie zmeny a aktuálne problémy v pracovnoprávnej oblasti pre rok 20209:00 Udalosť usporiadaná: Verlag Dashöfer, s.r.o. Typ Udalosti:ŠkolenieOblasť školenia:Mzdy a odvody
WEBINÁR: Facility Management - nástroj na úsporu prevádzkových nákladov
02jún9:00WEBINÁR: Facility Management - nástroj na úsporu prevádzkových nákladov9:00 Udalosť usporiadaná: Verlag Dashöfer, s.r.o. Typ Udalosti:ŠkolenieOblasť školenia:Stavebníctvo
Registračné pokladnice 19,90€